UMI ฟื้นตัว! Q2/59 พลิกกำไร 63.37 ลบ.หลังต้นทุนก๊าซปรับลง-รายได้เพิ่มขึ้น
UMI ฟื้นตัว! Q2/59 พลิกกำไร 63.37 ลบ. จากปีก่อนขาดทุน 32.75 ลบ. หลังต้นทุนก๊าซปรับลง-รายได้เพิ่มขึ้น ขณะที่ช่วง 6 เดือนแรกมีกำไร 96.25 ลบ. จากปีก่อนขาดทุน 16 ลบ.
10 ส.ค. 2559

บริษัท สหโมเสคอุตสาหกรรม จำกัด (มหาชน) หรือ UMI รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 63.37 ล้านบาท หรือมีกำไรสุทธิ 0.08  บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 32.75 ล้านบาท หรือขาดทุนสุทธิ 0.04 บาทต่อหุ้น
ขณะที่ช่วง 6 เดือนแรกมีกำไรสุทธิ 96.25 ล้านบาท หรือมีกำไรสุทธิ  0.12บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 16ล้านบาท หรือขาดทุนสุทธิ 0.02บาทต่อหุ้น
โดยผลการดำเนินงานในไตรมาสดังกล่าวพลิกกำไรเนื่องจากกำไรที่เป็นของผู้ถือหุ้นของบริษัทใหญ่เพิ่มขึ้นจากปีก่อน  ขณะที่มีรายได้จากยอดขายสินค้าเพิ่มขึ้น อีกทั้งค่าใช้จ่ายจากการขายและบริหารลดลง ด้านต้นทุนก๊าซปรับลดลง 24% และมีรายได้อื่นเพิ่มขึ้น